Tóka þáttr Tókasonar

Tóka þáttr Tókasonar (norsk: Tåtten om Toke Tokesson) er en kort islandsk fornaldersaga eller tått som handler om den mytiske Toke, sønn av Toke den gamle som søker tjeneste hos kong Olav Tryggvason. Han forteller at han har tjent under både kong Rolf Krake og kong HalfMytisk norsk konge på 700-tallet, se også Halvs saga og halvsrekkene og blir utfordret til å sammenligne kongenes storhet. Historien ender med at Toke tar til dåpen og blir kristnet.

Joseph Harris karakteriserer historien som en «tått», en kort saga, og plasserer den i en gruppe av tåtter som omhandler motsetningen mellom hedendom og kristendom og med handling fra den religiøse brytningstida mellom disse religionene sist på 900-talletJoseph Harris «Þættir». I: Dictionary of the Middle Ages. (Joseph R. Strayer, ed.). Bind 12; s. 1-6. Scribner, 1989. ISBN 0-684-18278-5.

De islandske litteraturforskerne Guðni Jónsson og Bjarni Vilhjálmsson har tatt med denne tåtten i sin samling av fornaldersagaer, det vil si islandske sagaer som omhandler tida før kolonisasjonen av IslandGuðni Jónsson, Bjarni Vilhjálmsson: Fornaldar sögur Norðurlanda, (1954). Slike fornaldersagaer kan i en del tilfeller knyttes til historiske personer, men handlingen kan ofte være fri diktning.

Referanser

Eksterne lenker
 Teksten på norrønt på nettstedet heimskringla.no
 Teksten på norsk på nettstedet heimskringla.no

Kategori:Fornaldersagaer